S-134/2007

Mál þetta, sem dómtekið var 21. febrúar 2007, er höfðað með ákæru, útgefinni 30. janúar 2007, af lögreglustjóranum á höfuðborgarsvæðinu, á hendur ákærðu Á-kvk-þgf K-kvk-þgf, [...], Hjaltabakka 22, Reykjavík, fyrir þjófnað og fjársvik, framin í Reykjavík á tímabilinu 12. maí til 9. júní 2006 með heimildarlausum skuldfærslum á greiðslukortareikning annars manns með greiðslukorti, sem ákærða hafði komist yfir, svo sem rakið er:

I.

Fjársvik með því að svíkja út á eftirgreindum stöðum í 64 skipti vörur og þjónustu samtals að andvirði 1.064.602 kr.:

1) Hinn 12. maí í verslun 10-11 við Arnarbakka vörur að andvirði 9.833 kr.

2) Hinn 18. maí á bensínafgreiðslu Olíufélagsins við Bíldshöfða vörur andvirði 2.376 kr.

3) Hinn 19. maí í Vínbúðinni, Garðheimum, Mjódd, vínföng að andvirði 9.376 kr.

4) Hinn 21. maí í söluturninum við Sunnutorg, Langholtsvegi vörur að andvirði 5.000 kr.

5) Hinn 21. maí í Kringlubíó, Kringlunni skuldfærsla að andvirði 2.400 kr.

6) Hinn 21. maí í Kringlubíó, Kringlunni skuldfærsla að andvirði 650 kr.

7) Hinn 21. maí á veitingarstaðnum Ruby Tuesday, Skipholti 19, matföng að andvirði 1.890 kr.

8) Hinn 22. maí í söluturninum Aktu Taktu, Fellsmúla 30, vörur að andvirði 2.486 kr

9) Hinn 22. maí í versluninni Bónus, Holtagörðum, vörur að andvirði 10.848 kr.

10) Hinn 22. maí í Vínbúðinni, Garðheimum, Mjódd, vínföng að andvirði 4.741 kr.

11) Hinn 23. maí í versluninni 10-11, Arnarbakka, vörur að andvirði 8.263 kr.

12) Hinn 23. maí hjá Rekstrarfélagi Kringlunnar gjafabréf að andvirði 20.000 kr.

13) Hinn 23. maí hjá Rekstrarfélagi Kringlunnar gjafabréf að andvirði 40.000 kr.

14) Hinn 25. maí hjá Rekstrarfélagi Kringlunnar gjafabréf að andvirði 40.000 kr.

15) Hinn 25. maí í versluninni 10-11, Arnarbakka, vörur að andvirði 10.452 kr.

16) Hinn 26. maí hjá Rekstrarfélagi Kringlunnar gjafabréf að andvirði 40.00 kr

17) Hinn 26. maí í Vínbúðinni, Smáralind, vínföng að andvirði 10.702 kr

18) Hinn 26. maí, hjá Smára skóara, Smáralind að andvirði 2.550. kr.

19) Hinn 26. maí hjá Rekstrarfélagi Kringlunnar gjafabréf að andvirði 60.000 kr.

20) Hinn 26. maí hjá Rekstrarfélagi Kringlunnar, gjafabréf að andvirði 60.000kr.

21) Hinn 26. maí í versluninni 10-11, Lágmúla, vörur að andvirði 5.317 kr.

22) Hinn 26. maí í versluninni Hagkaup, Kringlunni, vörur að andvirði 6.196 kr.

23) Hinn 27. maí, gjald í bílastæði, 100 kr.

24) Hinn 30. maí hjá Rekstrafélag Kringlunnar gjafabréf að andvirði 30.000 kr.

25) Hinn 30. maí í versluninni Aktu Taktu, Stekkjarbakka 2, vörur að andvirði 3.474 kr.

26) Hinn 30. maí hjá pizzu-staðnum Hrói Höttur, Smiðjuvegi 2, Kópavogi veitingar að andvirði 1.838 kr.

27) Hinn 30. maí í versluninni Hagkaup, Smáralind, vörur að andvirði 11.907 kr.

28) Hinn 31. maí hjá Rekstrarfélagi Kringlunnar gjafabréf að andvirði 40.000 kr.

29) Hinn 31. maí hjá Rekstrarfélagi Kringlunnar gjafabréf að andvirði 60.000 kr.

30) Hinn 31. maí hjá Rekstrarfélagi Kringlunnar gjafabréf að andvirði 60.000 kr.

31) Hinn 31. maí hjá Rekstrarfélagi Kringlunnar gjafabréf að andvirði 60.000 kr.

32) Hinn 1. júní hjá Rekstrarfélagi Kringlunnar gjafabréf að andvirði 60.000 kr.

33) Hinn 1. júní í Vínbúðinni, Kringlunni vörur að andvirði 7.039 kr.

34) Hinn 2. júní hjá Rekstrarfélagi Kringlunnar gjafabréf að andvirði 100.000 kr.

35) Hinn 2. júní hjá Rekstrarfélagi Kringlunnar gjafabréf að andvirði 60.000 kr.

36) Hinn 2. júní hjá Rekstrarfélagi Kringlunnar gjafabréf að andvirði 60.000 kr.

37) Hinn 2. júní hjá Rekstrarfélagi Kringlunnar gjafabréf að 25.000 kr.

38) Hinn 2. júní hjá Lyfju, Lágmúla vörur að fjárhæð andvirði 95 kr.

39) Hinn 3. júní hjá Wilsons, Gnoðavogi vörur að andvirði 1.380 kr.

40) Hinn 3. júní hjá söluturninum Aktu Taktu vörur að andvirði 2.316 kr

41) Hinn 4. júní hjá Skeljungi hf,Vesturlandsvegi veitingar að andvirði 1.562 kr.

42) Hinn 4. júní hjá veitingarstaðnum Ruby Tuesday, Höfðabakka, veitingar að andvirði 2.469 kr.

43) Hinn 4. júní hjá veitingarstaðnum Subway, Ártúnsholti veitingar að andvirði 829 kr.

44) Hinn 5. júní í versluninni 10-11, Lágmúla vörur að andvirði 9.479 kr.

45) Hinn 5. júní í versluninni 10-11, Arnarbakka vörur að andvirði 5.061 kr.

46) Hinn 5. júní í söluturninn Aktu Taktu vörur að andvirði 2.035 kr.

47) Hinn 5. júní í versluninni Hagkaup, Kringlunni vörur að andvirði 9.293 kr.

48) Hinn 6. júní á matsölustaðnum B.K. Kjúklingur, Grensásvegi 5 veitingar að andvirði 1.980 kr.

49) Hinn 6. júní í versluninni Bónus, Holtagörðum, vörur að andvirði 21.951 kr.

50) Hinn 6. júní í versluninni Skífan, Smáralind, vörur að að andvirði 1.990 kr.

51) Hinn 6. júní í versluninni Topshop, Smáralind vörur að andvirði 6.470 kr.

52) Hinn 6. júní hjá THAI, Matstofunni ehf., Suðurlandsbraut 52, veitingar að andvirði 1.890 kr.

53) Hinn 7. júní hjá versluninni Vínbúðin, Austurstræti vínföng að andvirði 5.993 kr.

54) Hinn 7. júní í versluninni Bónus, Hraunbæ, vörur að andvirði 3.076 kr.

55) Hinn 7. júní á matsölustaðnum B.K. kjúklingur, Grensásvegi 5, veitingar að andvirði 1.980 kr.

56) Hinn 7. júní í versluninni Vínbúðin, Holtagörðum, vínföng að andvirði 9.345 kr.

57) Hinn 7. júní í versluninni IKEA Holtagörðum, vörur að andvirði 7.750 kr.

58) Hinn 7. júní í versluninni Bónus, Holtagörðum, vörur að andvirði 4.629 kr.

59) Hinn 7. júní í söluturninum Aktu Taktu, vörur að andvirði 1.967 kr.

60) Hinn 7. júní í söluturninum Skalli, Hraunbæ, vörur að andvirði 1.480 kr.

61) Hinn 8. júní í versluninni Vínbúðin, Garðheimum, vínföng að andvirði 9.670 kr.

62) Hinn 9. júní á matsölustaðnum B.K. kjúklingur, Grensásvegi 5, veitingar að andvirði 1.980 kr.

63) Hinn 9. júní í versluninni Bónus, Faxafeni, vörur að andvirði 11.490 kr.

64) Hinn 9. júní í versluninni ELKO, Smáratorgi, vörur að andvirði 3.990 kr

Er þetta talið varða við 248. gr. almennra hegningarlaga nr. 19/1940.

II.

Fyrir þjófnað með því að hafa í 21 skipti stolið samtals 171.536 kr. í reiðufé úr hraðbönkum með notkun greiðslukortsins og innslætti á leyninúmeri reikningsins:

1) Hinn 19. maí 15.000 kr. í hraðbanka við Sparisjóð Reykjavíkur og nágrennis í Spönginni.

2) Sama dag 10.000 kr. í hraðbanka á sama stað.

3) Sama dag 10.000 í hraðbanka á bensínafgreiðslu EGO ehf. Stekkjarbakka.

4) Hinn 20. maí 20.000 kr. í hraðbanka við Sparisjóð Reykjavíkur og nágrennis við Álfabakka.

5) Sama dag 5.000 kr. í hraðbanka á sama stað.

6) hinn 21. maí 20.000 í hraðbanki við Sparisjóð Reykjavíkur og nágrennis í Spönginni.

7) Sama dag 3.000 hjá EGO ehf., Smáralind, Kópavogi.

8) Sama dag 5.000 kr. í hraðbanka við Glitni, Suðurlandsbraut.

9) Hinn 22. maí í hraðbanka 20.000 við Sparisjóð Reykjavíkur og nágrennis, Skeifunni 11.

10) Sama dag 5.000 kr. á sama stað.

11) Hinn 23. maí 20.000 í hraðbanki við Sparisjóð Reykjavíkur og nágrennis við Álfabakka.

12) Sama dag 5.000 kr. í hraðbanki á sama stað.

13) hinn 24. maí 20.000 kr. í hraðbanka hjá Glitni, Þarabakka.

14) Sama dag 5.000 kr. í hraðbanka á sama stað.

15) Sama dag 1.850 kr.að Suðurlandsbraut 52.

16 Hinn 25. maí 3.000 kr. hjá EGO ehf., Fellsmúla.

17) Hinn 25. maí 1.686 kr. í söluturninum Aktu Taktu.

18) Hinn 30. maí 2.500 kr. hjá EGO ehf., Fellsmúla.

19) Hinn 1. júní 2.000 kr. hjá ÓB, Áningu, Bæjarlind, Kópavogi.

20) Hinn 4. júní 3.000 kr. há Olíufélaginu ehf., Bíldshöfða.

21) Hinn 6. júní 2.500 kr. hjá EGO ehf., Smáralind, Kópavogi.

Er þetta talið varða við 244. gr. almennra hegningarlaga.

Þess er krafist, að ákærða verði dæmd til refsingar.

Í málinu er þess krafist af hálfu eftirgreindra aðila að ákærða verði dæmd til greiðslu skaðabóta:

Sam-félagsins, ehf., [...], skaðabóta að fjárhæð 3.050 kr. auk vaxta samkvæmt 8. gr. vaxtalaga nr. 38, 2001 frá 4. júlí 2006 en síðan með dráttarvöxtum samkvæmt 1. mgr. 6. gr., sbr. 9. gr., sömu laga að liðnum mánuði frá birtingu kröfunnar til greiðsludags.

Söluturnsins Sunnutorgi skaðabóta að fjárhæð 5.000 kr. auk vaxta samkvæmt 8. gr. vaxtalaga nr. 38, 2001, frá 21. maí 2006 en síðan dráttarvaxta samkvæmt 1. mgr. 6. gr., sbr. 9. gr., sömu laga að liðnum mánuði frá birtingu kröfunnar til greiðsludags.

FoodCo hf., [...], skaðabóta að fjárhæð 8.004 auk vaxta samkvæmt 8. gr. vaxtalaga nr. 38, 2001 frá 5. júlí 2006, en síðan með dráttarvöxtum samkvæmt 1. mgr. 6. gr., sbr. 9. gr., sömu laga að liðnum mánuði frá birtingu kröfunnar til greiðsludags.

Skeljungur hf., [...], skaðabóta að fjárhæð 1.562 kr. auk vaxta samkvæmt 7. gr. vaxtalaga 14.2.2001 en síðan dráttarvaxta samkvæmt III. kafla vaxtalaga til greiðsludags.

Rekstrarfélag Kringlunnar, [...], skaðabóta að fjárhæð 685.000 kr. ásamt vöxtum samkvæmt 8. gr. vaxtalaga nr. 38, 2001 frá júní 2006 en síðan með dráttarvöxtum samkvæmt 1. mgr. 6. gr., sbr. 9. gr., sömu laga að liðnum mánuði frá birtingu kröfunnar til greiðsludags.

Verjandi ákærðu krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 125. gr. laga nr. 19/1991 um meðferð opinberra mála og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í ágúst 1965. Samkvæmt sakavottorði hennar hlaut hún árið 1998 sex mánaða fangelsi, skilorðsbundið í 3 ár, fyrir skjalafals. Hinn 4. apríl 2006 gekkst hún undir lögreglustjórasátt vegna ölvunaraksturs og sviptingu ökuréttar í tvo mánuði. Í október sama ár gekkst hún í tvígang undir greiðslu sekta vegna fíkniefnalagabrota. Við ákvörðun refsingar horfir til þyngingar að um fjölmörg skipti er að ræða og samanlagt nema brot hennar hárri fjárhæð, eða 1.236.138 kr. Á móti kemur að hún hefur ekki áður sætt refsingu sem hér hefur þýðingu og hún hefur játað brot sitt. Jafnframt hefur hún fallist á greiðslu skaðabóta. Að öllu þessu virtu og með hliðsjón af 77. gr. almennra hegningarlaga nr. 19/1940 þykir refsing hennar hæfilega ákveðin fangelsi í fimm mánuði. Ákærða kveðst hafa misst fótanna eftir 7 ára áfengisbindindi. Hún hafi nú leitað aðstoðar vegna fíknar sinnar og hefji meðferð í næstu viku. Staðfestir verjandi hennar að hún hafi leitað sér aðstoðar. Þykir mega skilorðsbinda refsingu að hluta með heimild í 1. mgr. 57. gr. a almennra hegningarlaga, þannig að þrír mánuðir af dæmdri refsingu falli niður að liðnum tveimur árum frá birtingu dómsins, enda haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærða hefur samþykkt fyrirliggjandi skaðabótakröfur. Samkvæmt því ber henni að greiða umkrafðar skaðabætur, ásamt vöxtum, eins og í dómsorði greinir, en dráttarvextir skulu reiknast frá dómsuppsögu.

Með vísan til 1. mgr. 165. gr. laga nr. 19/1991 ber að dæma ákærðu til greiðslu sakarkostnaðar. Um er að ræða þóknun skipaðs verjanda hennar, G-kk-ef S-kk-ef, sem þykir hæfilega ákveðin 48.900 kr., að virðisaukaskatti meðtöldum.

Af hálfu ákæruvaldsins flutti málið G-kk-nf M-kk-nf, fulltrúi.

Dóm þennan kveður upp S-kvk-nf B-kvk-nf, settur héraðsdómari.

D ó m s o r ð :

Ákærða, Á-kvk-nf K-kvk-nf, sæti fangelsi í 5 mánuði, en fresta skal fullnustu þriggja mánaða þeirrar refsingar og sá hluti hennar falla niður að liðnum tveimur árum frá birtingu dómsins haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærða greiði Sam-félaginu ehf., 3.050 kr., ásamt vöxtum samkvæmt 1. mgr. 8. gr. laga um vexti og verðtryggingu nr. 38/2001 frá 4. júní 2006 til dómsuppsögu, en með dráttarvöxtum samkvæmt 1. mgr. 6. gr., sbr. 9. gr. sömu laga frá þeim degi til greiðsludags.

Ákærða greiði Söluturninum Sunnutorgi, 5.000 kr., ásamt vöxtum samkvæmt 1. mgr. 8. gr. laga nr. 38/2001 frá 21. maí 2006 til dómsuppsögu, en með dráttarvöxtum samkvæmt 1. mgr. 6. gr., sbr. 9. gr. sömu laga frá þeim degi til greiðsludags.

Ákærða greiði FoodCo hf., 8.004 kr., ásamt vöxtum samkvæmt 1. mgr. 8. gr. laga nr. 38/2001 frá 7. júní 2006 til dómsuppsögu, en með dráttarvöxtum samkvæmt 1. mgr. 6. gr., sbr. 9. gr. sömu laga frá þeim degi til greiðsludags.

Ákærða greiði Skeljungi hf., 1.562 kr., ásamt vöxtum samkvæmt 1. mgr. 8. gr. laga nr. 38/2001 frá 4. júní 2006 til dómsuppsögu, en með dráttarvöxtum samkvæmt 1. mgr. 6. gr., sbr. 9. gr. sömu laga frá þeim degi til greiðsludags.

Ákærða greiði Rekstrarfélagi Kringlunnar, 685.000 kr., ásamt vöxtum samkvæmt 1. mgr. 8. gr. laga nr. 38/2001 frá 2. júní 2006 til dómsuppsögu, en með dráttarvöxtum samkvæmt 1. mgr. 6. gr., sbr. 9. gr. sömu laga frá þeim degi til greiðsludags.

Ákærða greiði í sakarkostnað 48.900 króna þóknun skipaðs verjanda síns, G-kk-ef S-kk-ef héraðsdómslögmanns.

S-kvk-nf B-kvk-nf